title: 2011/549/EU: Az Európai Parlament határozata ( 2011. május 10. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács#Az Európai Parlament állásfoglalása ( 2011. május 10. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Tanács

text:
               27.9.2011

               HU

               Az Európai Unió Hivatalos Lapja

               L 250/23

         AZ EURÓPAI PARLAMENT HATÁROZATA
   (2011. május 10.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács
   (2011/549/EU)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0213/2010) (2),

               —

               tekintettel a Tanácsnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2009-es pénzügyi évre vonatkozó költségvetés végrehajtásáról szóló éves jelentésére, az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,

               —

               tekintettel a Tanács főtitkárának/a közös kül- és biztonságpolitika főképviselőjének a tanácsi tagok küldöttei utazási költségeinek megtérítésére vonatkozó 190/2003. sz. határozatára (6),

               —

               tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (7),

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7–0088/2011),

               1.

               elhalasztja határozatát a Tanács főtitkárának a Tanács 2009-es pénzügyi évre szóló költségvetésének végrehajtására vonatkozó mentesítéséről;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 248., 2002.9.16., 1. o.

      (6)  A Tanács eljárási szabályzatának elfogadásáról szóló, 2002. július 22-i határozat (HL L 230., 2002.8.28., 7. o.).

      (7)  HL C 139., 2006.6.14., 1. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Tanács
      AZ EURÓPAI PARLAMENT,

                  —

                  tekintettel az Európai Unió 2009-es pénzügyi évre szóló általános költségvetésére (1),

                  —

                  tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0213/2010) (2),

                  —

                  tekintettel a Tanácsnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,

                  —

                  tekintettel a Számvevőszéknek a 2009-es pénzügyi évre vonatkozó költségvetés végrehajtásáról szóló éves jelentésére, az ellenőrzés alá vont intézmények válaszaival együtt (3),

                  —

                  tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

                  —

                  tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,

                  —

                  tekintettel a Tanács főtitkárának/a közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 190/2003. sz. határozatára (6),

                  —

                  tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (7),

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7–0088/2011),

                  A.

                  mivel „a polgároknak jogukban áll tudni, hogy mire költik az általuk befizetett adókat, és hogyan élnek a politikai szervek a rájuk ruházott hatalommal” (8),

                  B.

                  mivel az Európai Tanács 1999. június 3–4-i kölni ülésének következtetései a megerősített közös európai biztonsági és védelmi politika terén műveleti képességekkel kívánták felruházni a Tanácsot,

                  C.

                  mivel a 2004/197/KKBP tanácsi határozat (9) létrehozta az Európai Unió katonai vagy védelmi vonatkozású műveletei közös költségei finanszírozásának igazgatási mechanizmusát (ATHENA), és mivel e határozat a tagállamok kormányainak a Tanács keretében 2004. április 28-án ülésező képviselői által az ATHENA részére nyújtott kiváltságokról és mentességekről elfogadott 2004/582/EK határozattal (10) együtt kiváltságokat és mentességeket biztosít az ATHENA számára, a Tanácsot pedig műveleti hatáskörrel ruházza fel,

                  D.

                  mivel az átmeneti időszakban a Tanács főtitkárságához kiküldött nemzeti katonai szakértőkre vonatkozó szabályokról szóló, 2000. február 28-i 2000/178/KKBP tanácsi határozat (11) és az Európai Unió Katonai Törzsének létrehozásáról szóló, 2001. január 22-i 2001/80/KKBP tanácsi határozat (12) kimondja, hogy a katonai szakértők kiküldetésével kapcsolatban felmerülő költségek a Tanács költségvetését terhelik,

                  1.

                  megállapítja, hogy 2009-ben a Tanács 642 000 000 EUR (2008-ban: 743 000 000 EUR) összegű kötelezettségvállalási előirányzat felett rendelkezett, amelynek felhasználási aránya 92,33 %-kal majdnem megegyezett a 2007-essel (93,31 %), és a többi intézmény felhasználási arányának átlagánál (97,69 %) még mindig alacsonyabb volt;

                  2.

                  úgy véli, hogy mivel az Európai Unió működéséről szóló szerződés 335. cikke elismeri, hogy az uniós intézmények bizonyos igazgatási autonómiával rendelkeznek, ez az autonómia ennek megfelelő arányú felelősséget és elszámoltathatóságot is maga után von; mivel a Parlament az egyetlen közvetlenül választott testület, és egyik feladata a Tanács ajánlására eljárva mentesítést adni az Európai Unió általános költségvetésének végrehajtására vonatkozóan, úgy határozott, hogy ezt az autonómiát a mentesítési eljárásban tükrözi, és különválasztja az általános költségvetés egyéb uniós intézmények által autonóm módon kezelt szakaszait, úgy ad mentesítést az egyes intézményeknek;

                  3.

                  sajnálja a 2007-es és 2008-as mentesítési eljárások során tapasztalt nehézségeket, és újra megerősíti a Tanács 2008-as pénzügyi évre vonatkozó mentesítéséről szóló, 2010. június 16-i állásfoglalásában (13) kifejtett álláspontját, különösen arra szólítja fel a Tanácsot, hogy az Európai Parlamenttel együtt hozzon létre külön éves eljárást a mentesítési eljáráson belül azzal a céllal, hogy ismertesse a Tanács költségvetésének végrehajtásával kapcsolatban szükséges összes információt;

                  4.

                  megismétli, hogy a Tanács kiadásait éppen úgy meg kellene vizsgálni, mint a többi uniós intézményéit, és azt javasolja, hogy erre a legalkalmasabb módszer a 2010. június 16-i állásfoglalásában felvázolt megközelítési mód lenne, különösen pedig azt, hogy „ennek a vizsgálatnak az intézmények által benyújtott alábbi írásos dokumentumokon kell alapulnia:

                              —

                              a költségvetés végrehajtására vonatkozó elszámolások a megelőző pénzügyi évből,

                              —

                              pénzügyi nyilatkozat az eszközökről és kötelezettségekről,

                              —

                              éves tevékenységi jelentés a költségvetésükről és a pénzügyi irányításról,

                              —

                              a belső ellenőr éves jelentése,

                        továbbá szóbeli tájékoztatás a mentesítési eljárásért felelős bizottság ülésén”;

                  5.

                  rendkívül sajnálatosnak tartja, hogy a Tanács elnöksége elutasította a mentesítési eljárásért felelős bizottság azon ülésén való részvételre szóló meghívásokat, amelyen a Tanács elnöksége által a javasolt eljárással kapcsolatban képviselt álláspont és a mentesítéssel kapcsolatos lehetséges együttműködési módok megvitatását tervezték, valamint hogy a Tanács főtitkára elutasította a mentesítési eljárásért felelős bizottság ülésén való részvételt és a Tanács mentesítési eljárásáról folytatandó eszmecserét;

                  6.

                  tudomásul veszi a Parlament és a Tanács közötti, az éves mentesítési eljárás során történő együttműködésről szóló javasolt egyetértési megállapodást, amelyet a Tanács főtitkára 2011. március 4-i leveléhez mellékelt, és tudomásul veszi, hogy a Tanács kész külön kezelni a mentesítési eljárást és a költségvetési eljárást, de megismétli, hogy fenn kell tartani a Parlament és a Tanács különböző szerepével kapcsolatos eltérést a mentesítési eljárásban és a költségvetési eljárásban, mivel két külön eljárásról van szó, és a Tanácsnak mindenkor és minden körülmények között teljes mértékben elszámoltathatónak kell lennie a nyilvánosság felé a rá bízott pénzeszközökért; rendkívül sajnálatosnak tartja, hogy a Tanács elnöksége és a Tanács főtitkársága elutasította, hogy részt vegyen a mentesítési eljárásért felelős bizottság ülésén és tájékoztatást adjon, illetve válaszoljon a Tanács 2009-es pénzügyi évre vonatkozó mentesítésével kapcsolatos kérdésekre, és hogy azt is elutasították, hogy írásban válaszoljanak az előadó által benyújtott kérdőívre;

                  7.

                  tudomásul veszi a magyar elnökség jó szándékát, és az elért előrehaladást; a mentesítési eljárás során végbemenő információcsere megkönnyítése érdekében ugyanazon megközelítési mód alkalmazását javasolja, mint a többi intézménynél, amelynek központi elemei az alábbiak:

                              —

                              a Tanács, valamint a Parlament mentesítési eljárásért felelős bizottsága képviselői (a Tanács főtitkára és a hivatalban lévő elnökség, a mentesítési eljárásért felelős bizottság elnöksége, az előadót és a képviselőcsoportokat képviselő koordinátorok és/vagy árnyékelőadók jelenlétében) hivatalosan találkozzanak, a Tanács költségvetésének végrehajtására vonatkozó összes szükséges információ biztosítása érdekében,

                              —

                              a Tanács főtitkára válaszoljon a mentesítési eljárásért felelős bizottság által a Tanácshoz benyújtott kérdésekre, valamint

                              —

                              dolgozzanak ki ütemtervet ezen átmeneti megoldás egyszerűsítése és megszilárdítása céljából,

                        így szükségtelennek tartja az arra irányuló elképzelést, hogy intézményközi megállapodást kell kötni a Tanáccsal a Tanács mentesítéséről;

                  8.

                  sürgeti a Számvevőszéket, hogy a Bíróságnál, az európai ombudsmannál és az európai adatvédelmi biztosnál a 2009-es pénzügyi évre vonatkozó számvevőszéki éves jelentésre való előkészületek során végzett vizsgálatokhoz hasonlóan végezze el a Tanácsnál működő felügyeleti és ellenőrzési rendszerek mélyreható vizsgálatát;

         A mentesítési határozat elhalasztásának okai

                  9.

                  jelzi, hogy a határozat elhalasztásának okai a következők:

                              a)

                              a Tanács nem fogadott el egyetlen meghívást sem, hogy a Parlament mentesítési eljárásért felelős bizottságával vagy előadójával hivatalosan találkozzon, és megtárgyalja a Tanács 2009. évi költségvetésének végrehajtásával kapcsolatos kérdéseket;

                              b)

                              a Tanács nem adott írásbeli választ, amelyben a Parlament rendelkezésére bocsátotta volna azon információkat és dokumentumokat, amelyeket az előadó által aláírt, 2010. december 14-i levél mellékletében kértek tőle;

                              c)

                              a Parlament olyan alapvető dokumentumokat sem kapott meg a Tanácstól, mint a költségvetési átcsoportosítások teljes listája;

         A Tanács által meghozandó további intézkedések

                  10.

                  felkéri a Tanács főtitkárát, hogy legkésőbb 2011. június 15-ig adjon átfogó, írásbeli választ a Parlament mentesítési eljárásért felelős bizottsága számára az alábbi kérdésekre:

                              a)

                              Ami a Parlament mentesítési eljárásért felelős bizottságában a Tanács mentesítésével kapcsolatos korábbi vitákat illeti, a Tanács nem vett részt rendszeresen azokon, márpedig a Tanács részvétele rendkívül fontos, annak érdekében, hogy válaszolni tudjon a bizottság tagjai által a Tanács mentesítésével kapcsolatban feltett kérdésekre. Beleegyezik-e a Tanács abba, hogy a jövőben részt vesz a Parlament mentesítési eljárásért felelős bizottságában a Tanács mentesítésével kapcsolatban folytatott vitákon?

                              b)

                              Miért változtat a Tanács minden évben a belső ellenőrzési jelentés felépítésén/formátumán? Miért annyira rövid, általános és homályos minden évben a belső ellenőrzési jelentés? Ismertetné-e a Tanács a belső ellenőrzési jelentést a 2010-re vonatkozó mentesítéstől kezdődően a franciától eltérő nyelve(ke)n is?

                              c)

                              Végeztek-e külső ellenőrzést? Amennyiben igen, láthatná-e a Parlament mentesítési eljárásért felelős bizottsága? Amennyiben nem létezik külső ellenőrzés, miért döntött úgy a Tanács, hogy nem végeztet ilyen ellenőrzést?

                              d)

                              A Tanács tevékenységei eddig szükségessé tették a Bizottsággal együtt folytatott társfinanszírozást, amely a Lisszaboni Szerződés hatálybalépését követően intenzívebbé vált. Milyen ellenőrzési rendszereket állítottak fel a teljes átláthatóság biztosítása érdekében? Mivel a Lisszaboni Szerződés növelte a Bizottsággal folytatott társfinanszírozás mértékét, hogyan értelmezi a Tanács a „megfelelő vizsgálatokra történő válaszadást”?

                              e)

                              A Számvevőszék 2009-es éves jelentésében úgy találta, hogy a hat ellenőrzött közbeszerzési eljárásból kettőnél a Tanács nem tartotta be a költségvetési rendeletben foglalt azon szabályokat, amelyek értelmében az eljárás eredményét közzé kell tenni. Ellenőrzött-e a Tanács több, hasonló közbeszerzési eljárásból vett mintát? Egyszerűsítette-e a belső eljárást a jövőbeli hasonló esetek elkerülése érdekében?

                              f)

                              Az Európai Unió különleges képviselőinek (EUKK) személyzete: Kérjük, jelezzék, mekkora volt az Európai Unió különleges képviselőinek személyzete (teljes személyzet, létszámterv és egyéb) – álláshelyek számával és besorolással – a Tanácson belül 2009-ben. Hogyan és mikor osztják el az Európai Unió különleges képviselőinek személyzete által betöltött álláshelyeket a Tanács és az Európai Külügyi Szolgálat (EKSZ) között? Mekkora volt az egyes különleges képviselők utazásra fordítható költségvetése? Hány EUKK-alkalmazottat helyeztek át 2011. január 1-jén az EKSZ-hez? Hányan maradnak a Tanácsnál, és miért?

                              g)

                              A Tanács a pénzügyi tevékenységekről szóló jelentésének (11327/10, FIN 278) 2.2. pontjában a Lisszaboni Szerződésből következő költségvetési kérdéseket emel ki. Megoldotta-e a Tanács a Solana úr kiadásaival kapcsolatos problémákat? A kiadások mely része tartozik a Tanács, és mely része a Bizottság költségvetésébe?

                              h)

                              Mekkora működési, igazgatási, személyzeti, épületekkel kapcsolatos stb. költséggel járt a Tanács számára 2009-ben az Unió külügyi és biztonságpolitikai főképviselője/a Bizottság alelnöke posztjának létrehozása?

                              i)

                              A főképviselő/alelnök 2009. december 1-jén lépett hivatalba. Hogyan osztozott a Tanács és a Bizottság a költségeken (személyzet, utazás stb.)? Hogyan készítette el a Tanács a főképviselő/alelnök 2010-es költségvetését? Milyen költségvetési tételeket és összegeket tartott fenn a főképviselő/alelnök tevékenységei számára?

                              j)

                              Hogyan befolyásolja a Tanács épületekkel kapcsolatos terveit az, hogy a személyzet EKSZ-hez való átcsoportosítása eredményeképpen irodák szabadulnak fel? Történtek-e intézkedések ezen irodák későbbi használatával kapcsolatban? Mekkora költségekkel jár előreláthatólag a költözés? Mikor tettek közzé a költözésre vonatkozó ajánlati felhívásokat (ha voltak ilyenek)?

                              k)

                              Mekkora volt a közös kül- és biztonságpolitikával/közös biztonság- és védelempolitikával (KKBP/KBVP) kapcsolatos feladatok működési és igazgatási költsége, amelyet legalábbis részben az Unió 2009-es költségvetéséből finanszíroztak? Mekkora volt a KKBP összköltsége 2009-ben? Beszámolna-e a Tanács legalább a főbb 2009-es küldetésekről és azok költségeiről?

                              l)

                              Mekkora volt a Tanács KKBP-vel/KBVP-vel foglalkozó munkacsoportjai Brüsszelben és másutt tartott üléseinek költsége, és hol került sor ilyen ülésekre?

                              m)

                              Mekkora igazgatási költségekkel járt az európai biztonság- és védelempolitika (EBVP)/KBVP katonai műveleteinek végrehajtása? A katonai műveletekből eredő kiadások összegének mekkora részét fedezték az Unió költségvetéséből?

                              n)

                              Mekkora igazgatási kiadásokkal járt az ATHENA mechanizmus működtetése, hány álláshelyre volt szükség a mechanizmushoz, és átcsoportosítanak-e ezen álláshelyekből az EKSZ-hez? Kinek tesz jelentést a személyzet?

                              o)

                              A Tanács létszámtervében szereplő álláshelyek betöltésének aránya alacsony (2009-ben 91 %, 2008-ban 90 %). Káros hatással jár-e ez a folyamatosan alacsony arány a Tanács főtitkárságának működésére? El tudja-e látni a Tanács főtitkársága valamennyi feladatát az álláshelyek betöltöttségének jelenlegi aránya mellett? Adott szolgálatokra jellemző-e az alacsonyabb betöltési arány? Mi az oka a folyamatos eltérésnek?

                              p)

                              Összesen hány álláshely van elkülönítve a „politikai koordináció” és az igazgatási támogatás (a Bizottság éves személyzeti átvilágítási jelentéseiben megfogalmazott) feladataira? Ez hány százalékot tesz ki az összes álláshely számához képest?

                              q)

                              A 2009-es igazgatási célkitűzések elérése érdekében a Tanács a munkafolyamatait kiegészítette a távmunkával. Hogyan tudja a Tanács bizonyítani e munkafolyamat hatékonyságát? Továbbá kérjük a Tanácsot, hogy készítsen jelentést az e tekintetben tett további lépésekről és különösen a pénzügyi irányítása minőségének javítása érdekében tett intézkedésekről és azok hatásáról.

                              r)

                              Az ír nyelvi osztály létszámigényének kielégítésére a Tanács 15-tel (8 AD, 7 AST) növelte álláshelyeinek számát. Hányan dolgoznak a többi nyelvi egységnél (nyelvi egységenkénti bontásban)? Alkalmaznak-e már személyzetet a tagjelölt országokból/a tagjelölt országok számára? Amennyiben igen, hány álláshelyről van szó (országonkénti és nyelvenkénti bontásban)?

                              s)

                              A „vitacsoportot”2007. december 14-én hozták létre, míg tagjait 2008. október 15–16-án jelölték ki. Mi volt az oka annak, hogy a szükséges finanszírozást nem lehetett a 2009-es költségvetésbe betervezni? Költségvetési szempontból szigorú értelemben véve semleges-e az, hogy a 2009-es költségvetésben a rendkívüli tartalékalapból fedeztek egy 2007-ben létrehozott szerkezetre vonatkozó költségvetési tételt? A Tanács 1 060 000 EUR-t különített el a „vitacsoportra”. Hány álláshelyet lehet e csoporthoz rendelni?

                              t)

                              Továbbra is problematikusnak tűnnek a küldöttségek utazási költségei (vö. a Tanács 2010. június 15-i feljegyzése, SGS10 8254, II. alpont, 4. oldal). Miért tűnnek fel e költségek olyan sok különböző költségvetési soron?

                              u)

                              Miért tartja a belső ellenőrzés továbbra is szükségesnek a „kiküldetések utazási és tolmácsolási költségeinek” összeadását, miután a Parlament a Tanács mentesítésével kapcsolatos utolsó két állásfoglalásában ezt élesen kritizálta?

                              v)

                              A Tanács ismét a tervezettnél kevesebbet költött tolmácsolásra, hogy többletfinanszírozást biztosítson a küldöttségek utazási költségeire. Ennek következtében az utazási költségekre vonatkozó 2009-es tényleges kötelezettségvállalási előirányzatok jelentősen alacsonyabbak voltak, mint a kezdeti költségvetés, és az átcsoportosítás után rendelkezésre álló összeg kevesebb mint felét tették ki (36 100 000 EUR-s kezdeti költségvetés, illetve 48 100 000 EUR átcsoportosítás után, ezzel szemben 22 700 000 EUR került lekötésre). Mi indokolta ezt a 12 000 000 EUR-s átcsoportosítást (lásd a jelentést a pénzügyi tevékenységekről – 11327/10, FIN 278 – 3.3.2. pont, VI. alpont)? Miért van az, hogy a 12. oldalon a Tanács 12 000 000 EUR-ra becsüli a tolmácsolástól a küldöttségek utazási költségeihez átvitt összeget, a 13. oldalon pedig 10 558 362 EUR-ra? Mire költötték a tolmácsolástól átvitt összeg fennmaradó részét (összesen 17 798 362 EUR került átcsoportosításra)? Továbbá kérjük a Tanácsot, hogy adjon magyarázatot a 2009 előtt kiküldött és 2009-re áthozott, jelentős összegű (12 300 000 EUR) visszafizetési felszólításra, és a 2007-re vonatkozó nyilatkozatokkal kapcsolatban beérkezett visszafizetésekre (6 300 000 EUR).

                              w)

                              2009-ben a Tanács 2008-hoz hasonlóan költségvetéséből jelentős összeget osztott fel újra épületekre, nevezetesen több mint kétszeresére növelte a Residence Palace épület megszerzésére eredetileg elkülönített összeget (17 800 000 EUR újrafelosztása révén, a 2009-es költségvetésben elkülönített 15 000 000 EUR-n túl). Mi indokolta ezt? Tud-e konkrét számadatokkal szolgálni a Tanács főtitkársága az ennek eredményeként elért megtakarításokról? Mennyi volt a Residence Palace épület eredetileg tervezett teljes költsége? Úgy gondolja-e a Tanács, hogy a költség eredeti előrejelzése pontos lesz, vagy a költség a becsültnél magasabb lehet? Milyen lépéseket tervez az épület finanszírozására?

                              x)

                              A Tanács költségvetésének végrehajtása – átvitt előirányzatok: be tudná-e mutatni a Tanács a 2010 júniusáig 2009-re vonatkozóan be nem érkezett, ezért 2010-re átvitt számlák becsült összegét és tárgyát?

                              y)

                              A 2009-ben felhalmozódott címzett bevételekkel kapcsolatos, 2010-re átvitt előirányzatok összege 31 800 000 EUR-t tett ki. Ez a 2009-es címzett bevételek 70 %-a. Mi indokolja ezt a magas átviteli arányt? Mi történik/történt ezzel a bevétellel 2010-ben?

                              z)

                              Mit jelent „az Európai Tanács 2010-es indulása számára” biztosított 25 000 000 EUR összegű „technikai tartalék” (vö. jelentés a pénzügyi tevékenységekről – 11327/10, FIN 278 – 3.1. pont, IV. alpont)?

                              aa)

                              Mennyire bizalmasak a Tanács költségvetésének különböző részei?

                              ab)

                              Tudná-e közölni a Tanács, hogy milyen konkrét lépéseket tett pénzügyi irányítása minőségének javítása érdekében, különös tekintettel a Tanácsnak a 2007-es pénzügyi évre szóló költségvetés végrehajtására vonatkozó mentesítéséről szóló határozatot kísérő, 2009. november 25-i európai parlamenti állásfoglalás (14) (5) bekezdésében felvetett kérdésekre?

         A Parlamentnek benyújtandó dokumentumok

                  11.

                  Felkéri a Tanács főtitkárát, hogy legkésőbb 2011. június 15-ig biztosítsa a Parlament mentesítési eljárásért felelős bizottsága számára az alábbiakat:

                              a)

                              a Tanács 2009-es költségvetésével kapcsolatos költségvetési átcsoportosítások teljes körű felsorolását;

                              b)

                              írásbeli nyilatkozatot a Tanácsnál az Európai Unió különleges képviselői által tett kiküldetések vonatkozásában felmerülő kiküldetési költségekről;

                              c)

                              a tagállamok 2007-re vonatkozó nyilatkozatait (vö. jelentés a pénzügyi tevékenységekről – 11327/10, 278 – 3.2.2. pont, II. alpont); és

                              d)

                              a „vitacsoport” jelentését, annak megértésére, hogy egy ilyen jelentés miért kerül 1 060 000 EUR-ba (vö. jelentés a pénzügyi tevékenységekről – 11327/10, FIN 278 – 2.2. pont).

         (1)  HL L 69., 2009.3.13.

         (2)  HL C 308., 2010.11.12., 1. o.

         (3)  HL C 303., 2010.11.9., 1. o.

         (4)  HL C 308., 2010.11.12., 129. o.

         (5)  HL L 248., 2002.9.16., 1. o.

         (6)  A Tanács eljárási szabályzatának elfogadásáról szóló, 2002. július 22-i határozat (HL L 230., 2002.8.28., 7. o.).

         (7)  HL C 139., 2006.6.14., 1. o.

         (8)  Az európai átláthatósági kezdeményezés.

         (9)  HL L 63., 2004.2.28., 68. o.

         (10)  HL L 261., 2004.8.6., 125. o.

         (11)  HL L 57., 2000.3.2., 1. o.

         (12)  HL L 27., 2001.1.30., 7. o.

         (13)  HL L 252., 2010.9.25., 24. o.

         (14)  HL L 19., 2010.1.23., 9. o.


title: 2011/351/EU: A Tanács határozata ( 2011. március 7. ) az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról szóló jegyzőkönyv megkötéséről#Jegyzőkönyv az Európai Közösség, a Svájci Államszövetség és a Liechtensteini Hercegség között a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról

text:
               18.6.2011

               HU

               Az Európai Unió Hivatalos Lapja

               L 160/37

         A TANÁCS HATÁROZATA
   (2011. március 7.)
   az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról szóló jegyzőkönyv megkötéséről
   (2011/351/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 78. cikke (2) bekezdésének e) pontjára, összefüggésben a 218. cikk (6) bekezdése a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Bizottság 2006. február 27-i felhatalmazását követően a Svájci Államszövetséggel és a Liechtensteini Hercegséggel a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról szóló jegyzőkönyvvel kapcsolatos tárgyalások lezárultak.

               (2)

               A 2008. február 28-i tanácsi határozatnak megfelelően és a jegyzőkönyv későbbi időpontban történő megkötésére figyelemmel e jegyzőkönyvet az Európai Közösség nevében 2008. február 28-án aláírták.

               (3)

               A Lisszaboni Szerződés 2009. december 1-jén való hatálybalépésének következményeként az Európai Unió az Európai Közösség helyébe lépett, és annak jogutódja lett.

               (4)

               A jegyzőkönyvet jóvá kell hagyni.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkével összhangban e tagállamok részt vesznek ennek a határozatnak az elfogadásában és alkalmazásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt ennek a határozatnak az elfogadásában, és az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról szóló jegyzőkönyvet és az ahhoz mellékelt nyilatkozatokat a Tanács az Unió nevében jóváhagyja.
   A jegyzőkönyv, a zárónyilatkozata és a kapcsolódó nyilatkozatok szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdésében előírt jóváhagyási okmánynak az Unió nevében történő letétbe helyezésére jogosult személy(eke)t, hogy kifejezésre juttassa az Unió egyetértését azzal, hogy a megállapodás rá nézve kötelező, valamint a következő értesítést teszi:

      „A Lisszaboni Szerződés 2009. december 1-jén való hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a jegyzőkönyv valamint a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”

   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2011. március 7-én.

            a Tanács részéről

            az elnök

         CZOMBA S.

      JEGYZŐKÖNYV
      az Európai Közösség, a Svájci Államszövetség és a Liechtensteini Hercegség között a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról
      AZ EURÓPAI KÖZÖSSÉG
      és
      A SVÁJCI ÁLLAMSZÖVETSÉG
      és
      A LIECHTENSTEINI HERCEGSÉG,
      a továbbiakban: a Szerződő Felek,
      TEKINTETTEL a 2004. október 26-án aláírt, az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodásra (1) (a továbbiakban: az Európai Közösség és a Svájci Államszövetség közötti megállapodás),
      EMLÉKEZTETVE ARRA, hogy annak 15. cikke lehetővé teszi, hogy a Liechtensteini Hercegség az Európai Közösség és Svájc közötti megállapodáshoz egy jegyzőkönyvvel csatlakozzon,
      FIGYELEMBE VÉVE a Liechtensteini Hercegség földrajzi helyzetét,
      FIGYELEMBE VÉVE a Liechtensteini Hercegség óhaját, hogy társulni kíván a dublini és az Eurodac rendeletet felölelő közösségi jogszabályokhoz (a továbbiakban: a dublini/Eurodac vívmányok),
      MIVEL az Európai Közösség a Dublini Egyezmény alapján 2001. január 19-én megállapodást kötött az Izlandi Köztársasággal és a Norvég Királysággal a tagállamok egyikében, illetve Izlandon vagy Norvégiában benyújtott menedékjog iránti kérelem megvizsgálására illetékes állam meghatározására vonatkozó kritériumokról és mechanizmusokról (2),
      MIVEL kívánatos, hogy a Liechtensteini Hercegség Izlanddal, Norvégiával és Svájccal egyenlő feltételekkel társuljon a dublini/Eurodac vívmányok végrehajtásához, alkalmazásához és fejlesztéséhez,
      MIVEL az Európai Közösség, a Svájci Államszövetség és a Liechtensteini Hercegség között olyan jegyzőkönyv megkötése indokolt, amely Liechtenstein számára az egyrészről az Európai Közösség, másrészről Izland és Norvégia, valamint Svájc között létrejött megállapodásban meghatározott jogokhoz és kötelezettségekhez hasonló jogokat és kötelezettséget teremt,
      MIVEL az Európai Unióról szóló szerződéshez, valamint az Európai Közösséget létrehozó szerződéshez csatolt, Dánia helyzetéről szóló jegyzőkönyv értelmében az Európai Közösséget létrehozó szerződés IV. címének rendelkezései, valamint az e cím alapján elfogadott jogi aktusok nem alkalmazhatók a Dán Királyságra, viszont meg kell teremteni a lehetőséget egyrészről a Svájci Államszövetség és a Liechtensteini Hercegség, másrészről Dánia számára, hogy az Európai Közösség és Svájc közötti megállapodás 11. cikkének (1) bekezdésében meghatározottaknak megfelelően a megállapodás alapvető rendelkezéseit alkalmazzák az egymáshoz fűződő kapcsolataikban,
      MIVEL szükséges gondoskodni arról, hogy azon államok, amelyekkel az Európai Közösség a dublini/Eurodac vívmányok végrehajtása, alkalmazása és fejlesztése érdekében társulást hozott létre, e vívmányokat egymáshoz fűződő kapcsolataikban is kölcsönösen alkalmazzák,
      MIVEL a dublini/Eurodac vívmányok érvényesülése megkívánja e jegyzőkönyv egyidejű alkalmazását azon megállapodásokkal, amelyek a dublini/Eurodac vívmányok végrehajtásához, alkalmazásához és fejlesztéséhez társult vagy abban részt vevő különböző felek között az egymáshoz fűződő kapcsolataik kölcsönös szabályozása céljából fennállnak,
      MIVEL a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvet (3) a Liechtensteini Hercegségnek az e jegyzőkönyv alkalmazásában végrehajtott adatfeldolgozás során ugyanúgy kell alkalmaznia, mint ahogyan azt az Európai Unió tagállamai is alkalmazzák,
      TEKINTETTEL a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyvre (4),
      SZEM ELŐTT TARTVA a tagállamok egyikében benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapítására, illetve az Eurodac- és a schengeni vívmányok létrehozására vonatkozó közösségi vívmányok közötti kapcsolatot,
      MIVEL e kapcsolat megköveteli, hogy a schengeni vívmányokat egyidejűleg alkalmazzák a tagállamok egyikében benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapítására vonatkozó, illetve az Eurodac létrehozására vonatkozó közösségi vívmányokkal,
      A KÖVETKEZŐKBEN ÁLLAPODTAK MEG:
      1. Cikk
      (1)   Az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodás (a továbbiakban: az Európai Közösség és Svájc közötti megállapodás) 15. cikkével összhangban a Liechtensteini Hercegség (a továbbiakban: Liechtenstein) csatlakozik az említett megállapodáshoz az e jegyzőkönyvben meghatározott feltételeknek megfelelően.
      (2)   E jegyzőkönyv a Szerződő Felek között kölcsönös jogokat és kötelezettségeket keletkeztet a benne meghatározott szabályokkal és eljárásokkal összhangban.
      2. Cikk
      (1)   Az alábbi jogszabályok rendelkezéseit

                  —

                  dublini rendelet (5),

                  —

                  Eurodac rendelet (6),

                  —

                  Eurodac végrehajtási rendelet (7) és

                  —

                  a dublini végrehajtási rendelet (8)

            Liechtenstein végrehajtja és alkalmazza az Európai Unió tagállamaival és Svájccal fennálló kapcsolataiban.
      (2)   Az 5. cikk sérelme nélkül Liechtenstein elfogadja, végrehajtja és alkalmazza az Európai Közösség azon jogi aktusait és intézkedéseit, amelyek módosítják vagy kiegészítik az (1) bekezdésben említett rendelkezéseket, továbbá az e rendelkezések által megállapított eljárások szerint meghozott határozatokat is.
      (3)   Az (1) és (2) bekezdés alkalmazásában az (1) bekezdésben említett rendelkezések „tagállamokra” való hivatkozásait úgy kell értelmezni, hogy azok Liechtensteinre is vonatkoznak.
      3. Cikk
      Az Európai Közösség és Svájc közötti megállapodás 2. cikkében, 3. cikkének (1)–(4) bekezdésében, 5–7. cikkében, 8. cikke (1) bekezdésének második albekezdésében, 8. cikke (2) bekezdésében, valamint 9–11. cikkében meghatározott jogok és kötelezettségek értelemszerűen Liechtensteinre is vonatkoznak.
      4. Cikk
      Liechtenstein kormányának képviselője az Európai Közösség és Svájc közötti megállapodás 3. cikke szerint létrehozott vegyes bizottság tagjává válik.
      A vegyes bizottság elnöki tisztjét hathónapos időszakonként az Európai Közösségek Bizottságának (a továbbiakban: a Bizottság) képviselője és Liechtenstein vagy Svájc kormányának képviselője felváltva tölti be.
      5. Cikk
      (1)   A (2) bekezdésre is figyelemmel, amikor az Európai Unió Tanácsa (a továbbiakban: a Tanács) a 2. cikk rendelkezéseit módosító vagy kiegészítő jogi aktusokat vagy intézkedéseket fogad el, valamint amikor jogi aktusok vagy intézkedések az e rendelkezésekben megállapított eljárásokkal összhangban kerülnek elfogadásra, az ilyen jogi aktusokat vagy intézkedéseket a tagállamokra és Liechtensteinre egyidejűleg alkalmazni kell, kivéve, ha ettől kifejezetten eltérően rendelkeztek.
      (2)   A Bizottság haladéktalanul értesíti Liechtensteint az (1) bekezdésben említett jogi aktusok vagy intézkedések elfogadásáról. Liechtenstein határoz azok tartalmának elfogadásáról és belső jogrendjébe történő átültetésükről. E határozatokról – a jogi aktusok vagy intézkedések elfogadását követő harminc napon belül – értesíti a Bizottságot.
      (3)   Amennyiben egy ilyen jogi aktus vagy intézkedés Liechtenstein számára csak alkotmányos követelmények teljesítését követően válhat kötelezővé, Liechtenstein az értesítéssel egyidejűleg tájékoztatja erről a Bizottságot. Liechtenstein haladéktalanul írásban tájékoztatja a Tanácsot és a Bizottságot az alkotmányos követelmények teljesítéséről. Amennyiben nem kötelező népszavazást tartani, az értesítést legkésőbb a népszavazásra megállapított határidő elteltét követő 30 napon belül kell megtenni. Népszavazás tartása esetén Liechtenstein legkésőbb 18 hónapon belül teheti meg az értesítést, amely határidő a Bizottság értesítésének időpontjától kezdődik. A jogi aktus vagy intézkedés Liechtenstein számára megállapított hatálybalépésének időpontjától az alkotmányos követelmények teljesítéséről szóló értesítésig Liechtenstein – amennyiben lehetséges – ideiglenesen alkalmazza a szóban forgó jogi aktust vagy intézkedést.
      (4)   Amennyiben Liechtenstein nem tudja ideiglenesen alkalmazni a szóban forgó jogi aktust vagy intézkedést, és ez zavart okoz a dublini/Eurodac együttműködés megvalósításában, a vegyes bizottság megvizsgálja a kialakult helyzetet. Az Európai Közösség meghozhatja a Liechtensteinre vonatkozó arányos és szükséges intézkedéseket annak érdekében, hogy biztosítsa a dublini/Eurodac együttműködés megvalósítását.
      (5)   Az (1) bekezdésben említett jogi aktusok és intézkedések Liechtenstein részéről történő elfogadása jogokat és kötelezettségeket keletkeztet Liechtenstein, Svájc és az Európai Unió tagállamai között.
      (6)   E jegyzőkönyvet fel kell függeszteni, ha:

                  a)

                  Liechtenstein olyan határozatról értesít, amelynek értelmében nem fogadja el az (1) bekezdésben említett olyan jogi aktus vagy intézkedés tartalmát, amelyre az e jegyzőkönyvben megállapított eljárásokat alkalmazták, vagy

                  b)

                  Liechtenstein a (2) bekezdésben meghatározott harmincnapos határidőn belül nem tesz értesítést, vagy

                  c)

                  Liechtenstein a népszavazásra megállapított határidő elteltét követően legkésőbb 30 nappal, vagy népszavazás esetén a (3) bekezdésben megállapított 18 hónapos határidőn belül nem tesz értesítést, vagy ugyanezen pontnak megfelelően az érintett jogi aktus vagy intézkedés hatálybalépésére meghatározott időponttól kezdődően nem ír elő ideiglenes alkalmazást.

            (7)   A vegyes bizottság megvizsgálja a felfüggesztést eredményező kérdéseket, és kilencven napon belül megkísérli orvosolni az elfogadás vagy jóváhagyás elmaradásának okait. Miután a vegyes bizottság számba vett minden egyéb lehetőséget, amelyek révén a jegyzőkönyv érvényesülését biztosítani lehetne – beleértve a Szerződő Felek jogszabályai egyenértékűségének tudomásulvételét is –, egyhangúlag a jegyzőkönyv alkalmazásának helyreállításáról határozhat. Amennyiben e jegyzőkönyv alkalmazásának felfüggesztése kilencven nap elteltével is fennáll, a jegyzőkönyvet megszűntnek kell tekinteni.
      6. Cikk
      Az Eurodac központi egységének felállításához kapcsolódó igazgatási és működési költségek tekintetében Liechtenstein a 11 675 000 EUR kezdeti költség 0,071 %-ával járul hozzá az Európai Közösségek általános költségvetéséhez, majd a 2004-es költségvetési évvel kezdődően az adott költségvetési év megfelelő költségvetési előirányzataiba évi 0,071 % hozzájárulást fizet.
      7. Cikk
      E jegyzőkönyv nem érinti a Liechtenstein és Svájc közötti megállapodásokat, amennyiben azok e jegyzőkönyvvel összeegyeztethetők. Amennyiben e megállapodások nem egyeztethetők össze e jegyzőkönyvvel, úgy ez utóbbit kell irányadónak tekinteni.
      8. Cikk
      (1)   E jegyzőkönyvet a Szerződő Feleknek meg kell erősíteniük vagy jóvá kell hagyniuk. A megerősítő vagy jóváhagyó okiratokat a Tanács főtitkáránál kell letétbe helyezni, aki letéteményesként jár el.
      (2)   E jegyzőkönyv az azt követő hónap első napján lép hatályba, hogy a letéteményes értesítette a Szerződő Feleket arról, hogy az utolsó megerősítő vagy jóváhagyó okiratot is letétbe helyezték.
      (3)   E jegyzőkönyv 1. és 4. cikkét, 5. cikke (2) bekezdésének első mondatát, továbbá az Európai Közösség és Svájc közötti megállapodás 2. cikkében, valamint 3. cikkének (1)–(4) bekezdésében meghatározott jogokat és kötelezettségeket e jegyzőkönyv aláírásának napjától Liechtensteinre ideiglenesen alkalmazni kell.
      9. Cikk
      Az e jegyzőkönyv aláírása után, de annak hatálybalépése előtt elfogadott jogi aktusok vagy intézkedések vonatkozásában az 5. cikk (2) bekezdésének utolsó mondatában említett harmincnapos időtartam e jegyzőkönyv hatálybalépésének napjától veszi kezdetét.
      10. Cikk
      (1)   E jegyzőkönyvet csak akkor kell alkalmazni, ha a Liechtenstein által megkötendő és az Európai Közösség és Svájc közötti megállapodás 11. cikkében említett megállapodásokat egyaránt végrehajtották.
      (2)   Ezenkívül e jegyzőkönyvet csak akkor kell alkalmazni, ha az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség között, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyvet is végrehajtották.
      11. Cikk
      (1)   E jegyzőkönyvet bármely Szerződő Fél felmondhatja. A felmondásról értesíteni kell a letéteményest, és az hat hónappal az értesítést követően válik hatályossá.
      (2)   Amennyiben Svájc e jegyzőkönyvet vagy az Európai Közösség és Svájc közötti megállapodást felmondja, illetve Svájc tekintetében az Európai Közösség és Svájc közötti megállapodás megszűnik, az Európai Közösség és Svájc közötti megállapodás és e jegyzőkönyv hatályban marad az egyrészről az Európai Közösség és másrészről Liechtenstein közötti kapcsolatok tekintetében.
      (3)   E jegyzőkönyvet megszűntnek kell tekinteni, amennyiben Liechtenstein megszünteti az Európai Közösség és Svájc közötti megállapodás 11. cikkében említett és általa megkötött megállapodások valamelyikét vagy megszünteti a 10. cikk (2) bekezdésében említett jegyzőkönyvet.
      12. Cikk
      E jegyzőkönyv három-három eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, amely szövegek mindegyike egyaránt hiteles.

         A FENTIEK HITELÉÜL az alulírott meghatalmazottak e jegyzőkönyvet alább kézjegyükkel látták el.
         Съставено в Брюксел на двадесет и осми февруари две хиляди и осма година.
         Hecho en Bruselas, el veintiocho de febrero de dos mil ocho.
         V Bruselu dne dvacátého osmého února dva tisíce osm.
         Udfærdiget i Bruxelles den otteogtyvende februar to tusind og otte.
         Geschehen zu Brüssel am achtundzwanzigsten Februar zweitausendacht.
         Kahe tuhande kaheksanda aasta veebruarikuu kahekümne kaheksandal päeval Brüsselis.
         Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
         Done at Brussels on the twenty-eighth day of February in the year two thousand and eight.
         Fait à Bruxelles, le vingt-huit février deux mille huit.
         Fatto a Bruxelles, addì ventotto febbraio duemilaotto.
         Briselē, divtūkstoš astotā gada divdesmit astotajā februārī.
         Priimta du tūkstančiai aštuntų metų vasario dvidešimt aštuntą dieną Briuselyje.
         Kelt Brüsszelben, a kétezer-nyolcadik év február huszonnyolcadik napján.
         Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
         Gedaan te Brussel, de achtentwintigste februari tweeduizend acht.
         Sporządzono w Brukseli dnia dwudziestego ósmego lutego roku dwa tysiące ósmego.
         Feito em Bruxelas, em vinte e oito de Fevereiro de dois mil e oito.
         Încheiat la Bruxelles, la douăzeci și opt februarie în anul două mii opt.
         V Bruseli dňa dvadsiateho ôsmeho februára dvetisícosem.
         V Bruslju, dne osemindvajsetega februarja leta dva tisoč osem.
         Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
         Som skedde i Bryssel den tjugoåttonde februari tjugohundraåtta.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         (1)  HL L 53., 2008.2.27., 52. o.

         (2)  HL L 93., 2001.4.3., 38. o.

         (3)  HL L 281., 1995.11.23., 31. o.

         (4)  Lásd e Hivatalos Lap. 3 oldalát.

         (5)  A Tanács 2003. február 18-i 343/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról (HL L 50., 2003.2.25., 1. o.).

         (6)  A Bizottság 2003. szeptember 2-i 1560/2003/EK rendelete egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 343/2003/EK tanácsi rendelet részletes alkalmazási szabályainak megállapításáról (HL L 222., 2003.9.5., 3. o.).

         (7)  A Tanács 2000. december 11-i 2725/2000/EK rendelete a dublini egyezmény hatékony alkalmazása érdekében az ujjlenyomatok összehasonlítására irányuló Eurodac létrehozásáról (HL L 316., 2000.12.15., 1. o.).

         (8)  A Tanács 2002. február 28-i 407/2002/EK rendelete a Dublini Egyezmény hatékony alkalmazása érdekében az ujjlenyomatok összehasonlítására irányuló Eurodac létrehozásáról szóló 2725/2000/EK rendelet végrehajtására vonatkozó egyes szabályok megállapításáról (HL L 62., 2002.3.5., 1. o.).

      ZÁRÓOKMÁNY
      Az EURÓPAI KÖZÖSSÉG
      és
      a SVÁJCI ÁLLAMSZÖVETSÉG
      és
      a LIECHTENSTEINI HERCEGSÉG,
      a továbbiakban: a Szerződő Felek
      meghatalmazottai
      az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz való csatlakozásáról szóló jegyzőkönyv aláírása céljából Brüsszelben 2008. február huszonnyolcadik napján tartott találkozójukon elfogadták a jegyzőkönyvet.
      A Szerződő Felek meghatalmazottai tudomásul vették az alábbiakban felsorolt, a Záróokmány mellékletét képező nyilatkozatokat:

                  —

                  A Szerződő Felek közös nyilatkozata a szoros párbeszédről,

                  —

                  Liechtenstein nyilatkozata az 5. cikk (3) bekezdése tekintetében,

                  —

                  Együttes nyilatkozat a vegyes bizottságok együttes üléseiről.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         A SZERZŐDŐ FELEK KÖZÖS NYILATKOZATA A SZOROS PÁRBESZÉDRŐL
         A Szerződő Felek hangsúlyozzák a szoros és termékeny párbeszéd jelentőségét mindazon államok között, amelyek részt vesznek az e jegyzőkönyv 2. cikkének (1) bekezdésében említett rendelkezések végrehajtásában.
         Az Európai Közösség és Svájc közötti megállapodás 3. cikkének (1) bekezdésével összhangban a Svájccal történő eszmecsere érdekében tartott vegyes bizottsági ülésekre a Bizottság tagállami szakértőket hív majd meg, hogy meghallgassák a liechtensteini szakértőket az Európai Közösség és Svájc közötti megállapodással kapcsolatban felmerülő valamennyi kérdésről.
         A Szerződő Felek tudomásul veszik a tagállamok azon szándékát, miszerint elfogadják az említett felkérést, és részt vesznek a Liechtensteinnel az Európai Közösség és Svájc közötti megállapodással kapcsolatban felmerülő valamennyi kérdésről folytatandó eszmecseréken.

         LIECHTENSTEIN NYILATKOZATA AZ 5. CIKK (3) BEKEZDÉSE TEKINTETÉBEN
         (a dublini/Eurodac vívmányok továbbfejlesztésének elfogadására vonatkozó időtartam)
         Az 5. cikk (3) bekezdésében megállapított, legfeljebb 18 hónapos időtartam egyaránt magában foglalja a jogi aktus vagy intézkedés elfogadását és végrehajtását. Ez a következő szakaszokból áll:

                     —

                     előkészítő szakasz,

                     —

                     parlamenti eljárás,

                     —

                     a népszavazás 30 napos határideje,

                     —

                     adott esetben a népszavazás (szervezés és szavazás),

                     —

                     az uralkodó herceg általi megerősítés.

               Liechtenstein kormánya haladéktalanul értesíti a Tanácsot és a Bizottságot az egyes szakaszok lezárulásáról.
         Liechtenstein kormánya kötelezettséget vállal a rendelkezésére álló valamennyi eszköz alkalmazására annak érdekében, hogy a fent említett szakaszok a lehető legkorábban befejeződjenek.

         EGYÜTTES NYILATKOZAT A VEGYES BIZOTTSÁGOK EGYÜTTES ÜLÉSEIRŐL
         Az Európai Bizottság küldöttsége,
         az Izlandi Köztársaság kormányát és a Norvég Királyság kormányát képviselő küldöttségek,
         a Svájci Államszövetség Kormányát képviselő küldöttség,
         a Liechtensteini Hercegség kormányát képviselő küldöttség,
         tudomásul veszi, hogy Liechtenstein az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodással létrehozott vegyes bizottsághoz a megállapodáshoz csatolt jegyzőkönyv útján csatlakozik,
         arról határozott, hogy együttesen szervezik meg azon vegyes bizottságok üléseit, amelyeket egyrészről az Európai Közösség és az Izlandi Köztársaság, valamint a Norvég Királyság között a tagállamok egyikében, illetve Izlandon vagy Norvégiában benyújtott menedékjog iránti kérelem megvizsgálására illetékes állam meghatározására vonatkozó kritériumokról és mechanizmusokról szóló megállapodás keretében, másrészről a Liechtenstein csatlakozásáról szóló jegyzőkönyvvel kiegészített, az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodás keretében hoztak létre,
         tudomásul veszi, hogy ezen együttes ülések tartása az elnöki tiszt vonatkozásában gyakorlati szabályozást kíván, amennyiben az elnöki tisztet a társult államok egyike tölti be a Liechtenstein csatlakozásáról szóló jegyzőkönyvvel kiegészített, az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodás, illetve az Európai Közösség és az Izlandi Köztársaság, valamint a Norvég Királyság között a tagállamok egyikében, illetve Izlandon vagy Norvégiában benyújtott menedékjog iránti kérelem megvizsgálására illetékes állam meghatározására vonatkozó kritériumokról és mechanizmusokról szóló megállapodás alapján,
         tudomásul veszi a társult államok azon óhaját, amelynek értelmében az elnöki tiszt betöltését – a Liechtenstein csatlakozásáról szóló jegyzőkönyvvel kiegészített, az Európai Közösség és a Svájci Államszövetség közötti, a Svájci Államszövetségnek a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodás hatálybalépésének időpontjától kezdődően – a rendelkezéseknek megfelelően átadják egymásnak, és azt nevük alfabetikus sorrendjében, felváltva gyakorolják.


title: 2011/608/EU: Az Európai Parlament határozata ( 2011. május 10. ) a Fúziósenergia-fejlesztési és ITER Európai Közös Vállalkozás 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) a Fúziósenergia-fejlesztési és ITER Európai Közös Vállalkozás 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/237

         AZ EURÓPAI PARLAMENT HATÁROZATA
   (2011. május 10.)
   a Fúziósenergia-fejlesztési és ITER Európai Közös Vállalkozás 2009-es pénzügyi évre szóló költségvetésének végrehajtására vonatkozó mentesítésről
   (2011/608/EU)
   AZ EURÓPAI PARLAMENT,

               —

               tekintettel a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2009. december 31-i fordulónappal záruló pénzügyi évre vonatkozó végleges éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2011. február 15-i ajánlására (05894/2011 – C7-0051/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (2) és különösen annak 185. cikkére,

               —

               tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0131/2011),

               1.

               mentesítést ad a Fúziósenergia-fejlesztési és ITER Európai Közös Vállalkozás igazgatója számára a Közös Vállalkozás 2009-es pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 342., 2010.12.16., 22. o.

      (2)  HL L 248., 2002.9.16., 1. o.

      (3)  HL L 90., 2007.3.30., 58. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      a Fúziósenergia-fejlesztési és ITER Európai Közös Vállalkozás 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a Fúziósenergia-fejlesztési és ITER Európai Közös Vállalkozás 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2009. december 31-i fordulónappal záruló pénzügyi évre vonatkozó végleges éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2011. február 15-i ajánlására (05894/2011 – C7-0051/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (2) és különösen annak 185. cikkére,

                  —

                  tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló, 2007. március 27-i 2007/198/Euratom tanácsi határozatra (3) és különösen annak 5. cikkére,

                  —

                  tekintettel a Fúziósenergia-fejlesztési és ITER Európai Közös Vállalkozás igazgatótanácsának 2007. október 22-i határozatával elfogadott pénzügyi szabályzatra (a továbbiakban ITER pénzügyi szabályzat),

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0131/2011),

                  A.

                  mivel a Számvevőszék megállapítja, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel a Fúziósenergia-fejlesztési és ITER Európai Közös Vállalkozás kezdeti szakaszban van, és 2009 folyamán még nem vezette be teljes mértékben a belső ellenőrzési és pénzügyi információs rendszerét,

                  C.

                  mivel az ITER pénzügyi szabályzat a költségvetési keretrendelet elvein alapul, amelyet nemrégiben módosítottak, hogy megfeleljen a költségvetési rendelet módosításainak,

                  D.

                  mivel a Számvevőszék 4/2008. számon 2008. október 9-én véleményt adott ki az ITER pénzügyi szabályzatról,

         A költségvetés végrehajtása

                  1.

                  megjegyzi, hogy a közös vállalkozás 2009-es költségvetése 173 600 000 EUR-t tett ki, amelynek felhasználási aránya a kifizetési előirányzatokra vonatkozóan 65,3 %-os volt;

                  2.

                  elismeri, hogy a közös vállalkozás még mindig kezdeti szakaszban van, és hogy az előirányzatok alacsony kihasználtsága főként az Euratom fúziós programjában bekövetkezett késedelmekhez kapcsolódik, ahogy az a Számvevőszék 2008-as jelentésében is szerepel;

                  3.

                  megjegyzi, hogy a bankszámlán az év végére felhalmozódott összesen 42 000 000 EUR-s összeg sérti a költségvetési egyensúly elvét;

                  4.

                  a költségvetési egyensúly általános elvétől való ezen eltérés alkalmazására való hivatkozás szempontjából fontosnak tartja azon feltételek meghatározását, amelyek szerint, amennyiben az eredménykimutatás egyenlege pozitív, ezt az egyenleget a közös vállalkozás következő pénzügyi évre vonatkozó költségvetésében szerepeltetni kell;

         A beszámoló bemutatása

                  5.

                  kéri a közös vállalkozást, hogy a Bizottság iránymutatása alapján harmonizálja elszámolását;

                  6.

                  elismeri, hogy más uniós közös vállalkozásokkal szemben az ITER finanszírozása teljes mértékben közpénzekből történik;

         Belső ellenőrzési rendszerek

                  7.

                  sürgeti a közös vállalkozást, hogy fejezze be belső ellenőrzési és pénzügyi információs rendszerének megvalósítását;

                  8.

                  felhívja továbbá a közös vállalkozást arra, hogy a közösségi szervekre vonatkozó költségvetési keretrendeletben foglaltak alapján a pénzügyi szabályzatába illesszen be külön hivatkozást a belső ellenőrzési szolgálatnak (IAS) mint belső ellenőrének hatáskörére vonatkozóan;

                  9.

                  úgy véli, hogy az IAS-nek belső ellenőrként azt a szerepet kell betöltenie, hogy az igazgatási és ellenőrzési rendszerek minőségéről szóló független vélemények megalkotásával és a műveletek végrehajtási feltételeinek javítására és a hatékony és eredményes pénzgazdálkodás támogatására vonatkozó ajánlások megtételével tanácsot adjon a közös vállalkozásnak a kockázatkezeléssel kapcsolatban; szintén fontosnak tartja, hogy a közös vállalkozás igazgatója jelentést készítsen a mentesítésért felelős hatóságnak, amelyben összefoglalja a belső ellenőr által végzett belső ellenőrzések számát és fajtáit, ajánlásait és az ezen ajánlások nyomán tett lépéseket;

                  10.

                  úgy véli, hogy – tekintettel költségvetésének nagyságára és feladatai összetettségére – a közös vállalkozásnak közvetlenül az igazgatótanács alá tartozó ellenőrző bizottságot kellene felállítania;

         Az ITER pénzügyi szabályzat

                  11.

                  sürgeti a közös vállalkozást, hogy módosítsa pénzügyi szabályzatát, és vegye abba bele a Számvevőszék 4/2008. számú véleményében foglalt ajánlásokat; úgy véli, hogy további javító lépésekre van szükség az alábbiak tekintetében:

                              —

                              a költségvetési elvek alóli kivételek,

                              —

                              az IAS szerepe,

                              —

                              ellenőrző bizottság létrehozása,

                              —

                              a tagok hozzájárulásainak késedelmes befizetése,

                              —

                              a támogatások odaítélésének feltételei,

                              —

                              az ITER pénzügyi szabályzat 133. cikkében rögzített átmeneti intézkedések.

         (1)  HL C 342., 2010.12.16., 22. o.

         (2)  HL L 248., 2002.9.16., 1. o.

         (3)  HL L 90., 2007.3.30., 58. o.

         (4)  HL L 357., 2002.12.31., 72. o.